ජනතා විමුක්ති පෙරමුණේ දේශපාලන මණ්ඩල සභික, පාර්ලිමේන්තු මන්ත්‍රී සුනිල් හඳුන්නෙත්ති හිරු ප්‍රවෘත්ති අංශයට කියා සිටියේ ජාතික ආණ්ඩුවේ ඇමති ධුර පිරිනැමීම හිතමිත්‍රකම් මත සිදුවූවක් බවයි.කෙසේ වෙතත්, නව කැබිනට් මණ්ඩලය මගින් රට ගොඩනැගීමේ කටයුතු සාර්ථකව සිදුකිරීමට හැකි වනු ඇති බව එක්සත් ජාතික පක්ෂයේ ජාතික සංවිධායක අමාත්‍ය දයා ගමගේ ප්‍රකාශ කළා.මහජන එක්සත් පෙරමුණේ නායක, පාර්ලිමේන්තු මන්ත්‍රී දිනේෂ් ගුණවර්ධන කියා සිටියේ නව ඇමති මණ්ඩලය පත් කිරීමත් සමඟ අමාත්‍යාංශ සහ දෙපාර්තමේන්තු කොටස් වශයෙන් වෙන්වීම හේතුවෙන් ඉදිරියේදී බරපතල ප්‍රතිවිපාක ඇති  විය හැකි බවයි.